bavarian-nlp/barwiki-20250901 huggingface dataset:
Möck

De niedaöstareichische Stodgemeindn Möck (aumtlich: Melk) liegd direkd om rechtn Ufa vo da Donau im Mostviadl. Es wiad „des Tor zua Wachau“ gnaunt und zöhd zan UNESCO-Wödkuituaeabe. Se is aa de Beziakshaptstod van gleichnaumign Beziak.
Politik.
Buagamoasta.
Da Buagamoasta is da Patrick Strobl vo da Voikspartei.
Gemeinderod.
De Siezvatäulung im Gmeinderod wor vo 2015 bis 2020 so: 17 ÖVP, 5 SPÖ, 5 Greane, 1 FPÖ. Seit da Gmoarodswoi 2020 is de Siezvatäullung 19 ÖVP, 5 Greane, 4 SPÖ, 1 FPÖ.
Hermannstadt

Hermannstadt (sächsisch: "Hermestatt", rumänisch: "Sibiu", ungarisch: "Nagyszeben") isch oa Schtod im Kroas Hermaunschtod.
Hermaunschtod is fir sei deitsche Minderheit bekaunt – heiti mochant zwar die Rumänen di Mehrheit vo de Eiwohner aus, frira owa wor des Gebiet mehrheidli deitsch. Danebm gibts nu oa Reih aundare Voiksgruppen, wie Ungarn.
Politik.
Da Obabuagamoasta vo Hermaunschtod isch bis 2014 da Klaus Johannis vom DFDR, dem "Demokratischen Forum der Deitschn z'Rumänien", gwen.
Er is im Joar 2000 easchtmois zan Buagamoasta und daun wieder 2004, 2008 und 2012 gwöht wurn. 2014 hamd'n de Rumänen nacha sogor zum Presidenten gwöht, do hat a natiale nimma Buagamoasta bleim kenna, und de Astrid Fodor is sei Nochfojga worn.
Stodrod.
De Mandate im Lokoirod vatöön si seit 2008 wia foigt:
Kuitur.
De Mischung aus deitsch-simbirgischer, ungarischer und wallachischer Kuitur mocht Hermaunschtod zu oan interessanten Gebiet – ned umasunst isch de rumänische Schtod im Joar 2007 eiropäische Kuiturhauptstod gwen.
Tiakische Sproch

De tiakische Sproch (tiakisch:"Türkçe" oda "Türkî") ghärt zum oghusischen Zwoag vo de sogenaunten Turk-Schprochan, de wo hauptsächli in Kloa-Asien (Anatolien) gredt werd. Sie is de Amtsschproch vo da Tiakei und Zypern (nem griachisch). Kloane tiakischschprochige Mindaheitn gibts in Eiropa, z. B. Buigarien, und (durch Zuawaundarung) in Deitschland und Östareich.
Tiakisch wird vo ebba 65 Milliona Leid gredt. De am engschten vawaundte Sproch is Aserbeidschanisch. De zwoa sant so ähnli, dass de Sprecha si gengseiti vaschtengan.
De modeane Hochschproch is afm Dialekt vo Istanbul aufbaut wuan und hod de Osmanische Hofschproch in de 30er Joar oglest. Trotz oana radikalen Schprochreform durchn Mustafa Kemal Atatürk sei Politik haum si vui Reste vom Osmanischen khoidn. So beschteht a heit nu a ned kloana Tei vom Vokabular aus persische und arabische Wärta.
(612911) 2004 XR190

2004 XR190 is a Transneptunisches Objekt aus da Gruppm vo de Scattered Disk Objects mit am Duachmessa vo 500 bis 1.000 Kilometan und ana scheinborn Helligkeit vo 21,8 mag in ana Entfeanung vo 52 bis 62 AE vo da Sun. Sei Umlaffzeit betrogt umara 431 Joar.
Da inoffizelle Spitznom is „Buffy“.
Shaaban Robert

Da Shaaban Robert oda Shaaban bin Robert (boarisch: Shaaban Sohn vom Robert; * 1. Jenna 1909 z Vibamba bei Tanga in Tansania; † 22. Juni 1962 z Tanga, Tansania) wor a tansanischa Lyrika, Autor und Essayist, wo si fia de Dahoidung vo afikanischa Lyrik-Tradion und da Swahili-Sproch eigsetzt hod. Da Robert ois grossa Swahili-Denka und Schriftsteja in Ostafrika, wo aa ois "Poet Laureate vom Swahili" und ois "Voda vom Swahili" bezeichnet worn is."
Lebm.
Iwa seine Ejtan und sei friahe Kindheit is nua a weng bekonnt. Es is behaptet worn, dass seine Ejtan vo an Clan vo Yao-Schamanen obstammen, bewiesn is dees owa ned. Da Famliennama Robert is woarscheinlich a Nama, wo sei Voda in da Grundschui griagt hod. Da Shaaban sejm hod si imma ois Swahili-Mo bezeichnet, nia ois Yao. Vo 1922 bis 1926 is aa z Dar es Salaam ind Schui ganga. Ea wor dreimoi vaheirat und hod 10 Kinda ghobt.
Noch da Schui hoda vaschiedane Postn in da britischn Kolonialvawoitung ghobt. Ea hod fia sei literarische Orbat an "Wrong Memorial Prize for writing" dahoidn und is vo da Britischn Regiarung ois "Member of the British Empire (M.B.E.)" aaszeichnet worn.
Weak.
Da Robert hod si fia de Feadarung vo Swahili und fia de Menschnwiade eigsetzt. Ea wor iwazeigta Humanist und hod de domid vabundanen Weate untastitzt: Freiheit, Gleichberechtigung vo de Gschlechta und Religionen sowia Antirassismus. Da easchte President vo Tansania, Julius Nyerere, wor a grossa Bewundara vom Robert und hod sei Weake gfeadat. A boa vo seine Oabatn ghean zum Kanon vo da hehan Swahili-Schuibuidung.
Da Shaaban hod Gedichte, Biographien (u. a. a Autobiographie), Gschichtn und Essays gschriebm. Ea hod aa a Biographie vo da populean sansibarischn Sängarin Siti binti Saad (Siti Dochda vom Saad) vafosst, de weit iwa Ostafrika ausse bekonnt gwen is.
Mai

Da Mai oda Moa is da fimfte Monat vom Joar im Gregorianischn Kalenda. Er hod 31 Dog. Da Naum kummt vo da remischn Gettin Maia.
Noch oida Iwaliefarung deaf ma si eascht noch de Eisheulign vom 11. bis zum 15. Mai sicha sein, dass de Weame si duachgsetzt hod.
Da Mai wead in Eiropa mid Brauchtumsfestln gfeiat. Dazua ghean Maiumgeng, -reidn und des Aufstöön vo Moabaam bzw. Maibaam. Oide Maifestln san a de Pfingstn, Beltane oda de Woipurgisnochd.
Juni

Da Juni is da sexte Monat vom Joa im Gregorianischen Kalenda.
Ea hod 30 Dog und is da Monat vo da Sunnwend (21. Juni, obhengig vo da Himmesmechanik aa am 20. oda 22. Juni meglich), dea wos auf da Noadhoibkugl da lengste Dog mit da kiazestn Nocht vom Joa is.
Den Nauman hod a vo da remischn Gettin Juno, de wos de Frau vom Gettavodda Jupiter is und de Gettin vo da Ehe sowia de Beschitzarin vo Rom.
Juli

Da Juli is da siemte Monat vom Joa im Gregorianischen Kalenda.
Ea hod 31 Dog und is nochm remischn Stoodsmaun Julius Caesar so gnennt wuan, dea wos aa fia de Kalendareform vom Joa 46 v. Kr. vaautwuatlich is (Julianischer Kalender).
Oide boarische Nauman san "Heiet" oda "Heiert" oda aa "Heimonat", wei im Juli de easchte Hei-Mahd einbrocht wiad.
August

Da August (Erntemonat, Earnmonat, Sichlmonat, Ernting, lat. Augustus) is da ochte Monat vom Joa im Gregorianischen Kalenda.
Da August hod 31 Dog und is im Joa 8 v. Kr. nochm remischen Koasa Augustus benennt wuan, weura in dem Monant sei easchts Konsulat auntretn hod.
Septemba

Da Septemba is da neinte Monat vom Joa im Gregorianischn Kalenda und hod 30 Dog.
Am 22. Septemba oda 23. Septemba is de Dog-und-Nocht-Gleiche, do wo de Sun genau iwan Equator stähd und an dem Dog genau im Ostn aufgähd und im Westn untagähd. Aun dem Dog faungt da astronomische Heabst aun.
Historische Nauman san: "Scheiding", "Heabstmond", "Heabsting", "Hoizmonat" und "Englmonat".
Im remischn Kalenda woa da Septemba uaspringlich da siemte Monat, deswegn hoda den Nauman kriagt (lat. 'septem" = siem).
In Minga beginnt traditionsgemäß seit 1950 des Oktobafest in da zwaatn Hööftn vom Septemba.
Oktoba

Da Oktoba is da zehnte Monat vom Joa nochn Gregorianischn Kalenda. Im Middloita woara no da zweite, wei damois hod da Oktoba ois heuliga Monat goitn und des woa de bevuazugte Zeid zum Heiratn.
Da Oktoba hod 31 Dog. In de Lända, in dena im Oktoba de Zeid vo da Summazeid auf Normalzeid umgstööd wiad, is da Oktoba da längste Monat vom Joa (a Stund kummt dazua).
Da Nauman kummt vo de Rema, wei da Oktoba bei denan da ochte Monat vom Joa woa (lat.: "octo" = ocht).
Novemba

Da Novemba is da öfte Monat vom Joa im Gregorianischn Kalenda. Ea hod 30 Dog.
Da Novemba guit traditionö ois a Monat vo da Besinnung und vom Gedenkn. Deshoib foin a entsprechende Feia- und Gedenkdog in an Novemba: Ollaheulign, Voikstrauadog, Totnsunndog und Buß- und Betdog.
Wei da Novemba im uaspringlichn remischn Kalenda da neinte Monat woa, hod a den entsprechendn Nauman griagt (lat.: "novem" = nein).
Dezemba

Da Dezemba (Obkiazung: Dez., dt.: Dezember) is da zwööfte und letzte Monat vom Joa im Gregorianischn Kalenda und hod 31 Dog.
Im uaspringlichn remischn Kalenda woa da Dezemba da zehnte Monat, so is a zu seim Nauman kumma (lat.: "decem" = zehn).
Am 21. oda 22. Dezemba is da Dog vo da Sunwend. Dea Dog is auf da Noadhoibkugl da kiazeste im Joa, de Nocht is de längste, auf da Sidhoibkugl entsprechnd umkeat.
Tuakmenien

Tuakmenien (tuakmenisch: Turkmenistan) is oa Stoot in Asien. Seine Nochborstootn sant da Afghanistan, Iran, Kasachstan und Usbekistan
Politik.
Bis 2006 hod da laungjährige Bräsident "Tuakmenbaschi" diktatorisch iebers Laund gherrscht. Mit sein Tod und in neichn Bräsidentn Berdimuhammedow hods a poa Vaändarungen in Gsöschoft und Politik gem. 
De Stootsfurm is oa Bräsidialrepublik - ähnli wi Fraunkreich oda de Vaoanigtn Stootn. Es gibt noch wie vur oa Oapoarteiensistem mit da "Demokrotischn Poartei vo Tuakmenien".
Voik.
Des Stootsvoik sant de Tuakmenen mit uma 80 Brozent da Bevöikarung. Mindaheidn büdn de Russn, de Usbekn und aundare Tuakvöiker vo de Nochborstootn.
Schliersee (Gmoa)

Schliersee is a Moaktgmeind im obaboarischn Landkroas Miaschboch mit de Ortstei Schliersee, Neihaus, Fischhausen und Spitzingsee.
De Gmoa Schliersee liagt am Nordostufer vom Schliersee (See) und is a bekannta Urlaubsort in de Bayrischn Oipn, mit rund 520.000 Ibanachtunga im Joar. Da Ortstei Spitzingsee liegt 1.090 Meta hoch und is a bekannts Wintasport und Bergwandazentrum.
Schliersee liegt rund 7 km sidli vo Miaschboch, 32 km vo Rousnam und 53 km vo Minga entfernt.
Gschicht.
In de Urkundn vom Hochstift Freising wead de Grindung vom Klosta "Schliersee" am 21. Jenna 779 erwähnt. 1808 is Schliersee a politische Gmoa worn. Nacha hod se da Ruaf vo Schliersee ois idyllischa Urlaubsort vabroadd.
Kuitua und Sehnswiadigkeitn.
Theata.
Des "Schlierseer Bauerntheater" (Grindung 1892) is des ejteste Theata vo dea Oart.
Museen.
S Schlierseer Hoamatmuseum is in am ejtastn Haisln (um 1500 baut) vom Ort untabrocht. Es werd des baialiche Lebm und Arbatn in de letztn 500 Joar dorgstejt. Nebm oana Rauchkuchl und oana Gfängniszejn san u. a. Glosworn vo da Gloshittn Schliersee ausgstejt.
As Markus Wasmeier Bauernhof- und Wintersportmuseum am Sidufa vom See is a Freilichtmuseum, des wo oide Bauanhef aus da Zeit um 1800 zoagt. De Bauanhef san im bayrischn Obaland obbaut, restauriert und im Freilichtmuseum wieda aufbaut worn.
Literatua.
Da bayerische Schriftstella Manfred Böckl hod an Roman iba an berihmtestn Schlierseer gschriebm: an Wuidschitzn Georg Jennerwein. Des Buach trogt an Titl "Jennerwein".
Fuim.
Im Septemba 2007 is z Schliersee da Fuim vom Joseph Vilsmaier Die Geschichte vom Brandner Kasper mit Franz Xaver Kroetz ois "Brandna Koschba" und Michael Bully Herbig ois "Boandlkramer" draat worn.
Mond

Da Mond (lateinisch: Luna) is da oanzige natialiche Satellit vo da Eadn. Seit aa ba ondan Planetn van Sunsystem Trabantn entdeckd woan san und de Bezeichung Mond aa dofia vawendd wead, sogd ma aa monchmoi "Eadmond", wenn a Vawexlung ausgschlossn wean soi. Ea is mid'm Duachmessa vo 3476 km da fimftgressde Mond van Sunsystem.
Da Mond is bislong da oanzige fremde Himmeskeapa, wo vo Menschn betredn woan is und deshoib aa om besdn eafoaschd. Trotzdem gibd's no vui unkleade Frong, voa oim iwa de Entstehung van Mond.
Sei astronomischs Symboi is de, vo da iadischn Noadhoibkugl aus betrochdde, obnehmnde Mondsichl.
Auer Duit

De Auer Duit (aa: Auer Dult) is a traditioneja Joarmoarkt z Minga. Se findd dreimoi im Joar am Mariahuifplotz im Mingara Stodviadl Au, Stodbeziak Au-Haidhausn stott. De easchte Duit vom Joar, de "Maiduit", wead ums easchte Maiwochnend obghoitn. De "Jakobiduit" findd Ende Juli, Ofang August stott und de "Kirwaduit" liegt in da Woch noch Kirwa. Jede Duit dauat nein Dog.
De Auer Duit guit ois da gressta Gschirrmoarkt vu Eiropa. Af zoihreichn Standln wean Porzllan, Keramik und Tepf obotn. Dazua owa aa no vui meahra: Haushoitszuabehea, Gwand, Antiquitetn usw. In neiara Zeid is de Auer Duit aa zu am Voiksfest worn. Joar fia Joar kema eppa 300.000 Bsuacha.
Karlsfejd

Karlsfejd (amtli: Karlsfeld) is a Gmoa im Noadwestn vo Minga und de zwoatgresste Ortschoft im obabayrischn Landkroas Dachau.
Eadkunde.
Ortstei.
De Gmoa Karlsfejd hod via ausgwiesane Gmoatei:
Karlsfejda See.
Da Karlsfejda See is in de 1940a Joar aus ana Schottagruam duach Eindringa vu Grundwossa enstondn. Ea is 980 Meta long und 250 Meta broad.
Direkt on da oidn Wiam liagt da Eichinga Weiha, a kloana Natur-See.
Kronstadt

Kronstadt () is a Festung in Russland auf da Ostseeinsel "Kotlin" vua Sankt Petersburg und is duachn „Petersburger Damm“ mit da Stod vabundn. Kronstadt is heit mit 43.005 Eihwohnan (Staund: 2010) a Stodbeziak vu Sankt Petersburg. De historische Oidstod sowia de vün Forts, de wos de Hofnstod umgem, san 1990 vu da UNESCO in de Listn vom UNESCO-Wödeabe (Eiropa) aufgnumma wuan.
Gschicht.
Zar Peter I. hod de Stod 1703 ois Marinestützpunk an da Ostsee gründt. Kronstadt hod in Zuagaung vun da domolign russischn Hauptstod St. Petersburg vu da Ostsee hea vateidigt.
Bekaunt is de Stod duach de Matrosnaufständ vu 1905/1906 gegn de Zuaständ in da zaristischn russischn Marine wuan. Des woa a basisdemokratische Bewegung, de wos voribagehend zu ana weitastgehenden Autonomie vu Kronstod gfiaht hot.
In da Foigezeit hom de Kronstädta Matrosn, de wos zu de bestn russischn Eliteeinheitn zöd hom, de Bolschewistn untastützt. Se hom an entscheidendn Aunteu am Sieg vu da Rodn Armee gegn de Weiße Armee und damit wesentlich zum Eafoig vo da Oktobarevolution beitrogn.
Wia de Kronstädta Matrosn späda realisiat hom, dass de Bolschewistn a Diktatua eingfiaht hom, is 1921 zu ana Rebellion gegn de bolschewistische Herrschoft kuma. Da Kronstädter Matrosenaufstand is vu da Rodn Armee niedagschlogn wuan. Abatausende Matrosn san do ums Lebm kumma.
Mao Tse-tung

Mao Tse-tung, aa Mao Zedong (* 26. Dezemba 1893 z Shaoshan; † 9. Septemba 1976 z Peking), wor a chinesischa Revolutionea, politischa Philosoph, Poet und kommunistischa Politika. Ois Vorsitzenda vo da Kommunistischn Partei vo China (1943-1976), ois Vorsitzenda vo da Zentraln Voiksregiarung (1949-1954) und ois Stootspresident vo da Voiksrepublik China (1954-1959) war aa da fiarende Politika vo da Voiksrepublik China im 20. Joahundat und vo da gonzn Wejd. Seine theoretischn Konzepte zum Marxismus-Leninismus, zua Militea-Strategie und zua kommunistischn Politik san heit ois Maoismus bekannt.
Mao guit ois kontroverse Figua. Fia an Haffa Leit im heitign China is a aa grossa Revolutionea, politischa und militearischa Stratege und Retta vo da Nation. Se glaam, dass sei Politik de Grundlogn fia de heitige Wejdmocht China gschoffa ham. Fia andare is a a Vabrecha, wo Muilliona Leit am Gwissn hod.
Schriftn (Auswoi).
Mao wor aa a eafoigreicha politischa und philosophischa Schriftsteja. Ea is a da Autor vo "Worte des Vorsitzenden Mao Tsetung", im Westn ois "Rods Buach" (红宝书). Dees is a redigiate Sammlum vo Redn und kuazn Artiken.
Da Mao wor aa a Moasta in da chinesischn Kalligraphie. Ea hod sogor an oagnan Stui entwicklt.
Listn vo de Steanbuida in vaschiedanen Sprochn

In da Listn vo de Steanbuida in vaschiedanen Sprochn wean de Bezeichnunga vo de 88 vo da Internationaln Astronomischn Union (IAU) vabindle festglegtn astronomischn Steanbuida in untaschiedlichn Sprochn zammagstejt und direkt af de jeweilign ned-boarischn Wikipedia-Artikl valinkt.
Es wean beispuihoft Sprochn aus untaschiedlichn Sprochfamijien gegniwagstejt. De Sprochn san alphabetisch sortiat (aussa Latein).
Steanbuida.
&lt;small&gt;Hiweis zua Tabejn: &lt;br&gt;
De 13 Steanbuida vom Zodiak san "gejb", de Steanbuida neadli vom Zodiaks "grea", und de Steanbuida sidli vom Zodiak "blau" hintalegt.
Steanbuid

Steanbuida san Gruppm vo Stean, wo am Himme a Musta buidn. Steanbuida gibts in fost oin Kuituan. Se woan friah a wichtigs Mittl zua Orientiarung und voa oim fia de Seefoart vo bsondara Bedeitung. Traditionej san dena scheinborn Steangruppm mythologische Figurn zuagordnet woan.
Steanbuida hom heit in da modeanan Astronomie voa oim ois Nomgeba fia Stean a Bedeitung. De mythologische Bedeitung wead no vo Astrologn gnutzt.
Listn vo de nextn Stean

De Listn umfosst de Stean, wo da Sun bziahungsweis da Eadn am nextn liagn, und zwoa bis zu ana Entfernung von 5 Parsec (rund 16,2 Lichtjoarn).
Foabcodiarung.
Stean mit ana scheinboan Gress vo mea ois 6,5 Magnitudn kena mit bloosm Aug beobochtet wean und san grau hintalegt. De Foabm gejb bis rot in da Spoitn "Spektralklassn" representian an jeweilign Spektraltyp vom Stean. Rode Schrift fia "Parallaxe" und "Entfeanung" kennzeichna voalaifige, no unsichare Bestimmunga.
Listn.
Legendn zua Quejnogob:
H – Hipparcos-Katalog
Y – Yale Parallax Catalog
S – Soderhjelm 1999
T – Tinney 1996
1 – Henry et al. 2006
Partitur

A Partitur (ital. "partitura" „Einteilung“) is a untarananda ogordnete Zammastellung vo oin Oanzlstimmen vo oana muskialischn Komposition oda vo am Arrangement. Damit ko beispuisweis da Dirigent an musikalischn Vortrog auf an Blick ibaschaugn. Partiturn wean a dazua vawendd, um a Musistickl oda a Arrangement z dokumentian und reproduziabor aufzbewohrn.
Goschdeina Achn

De Goschdeina Achn (amtli: Gasteiner Ache) fliasst auf ner Läng vo 40 km duach de Goschdei im Soizburga Laund. An da Goschdeina Achn lingand de droi Haupteaschter vo da Goschdei, Boud Goschdei (1002 m), Hofgoschdei (858 m) und Doafgoschdei (830 m).
De Achn entspringt aus'm Gletscher "Schloppereemkees" am Wajfloschnkooge () und oanige Quejn im "Schlappereemkor", auf ebber 2.400 m Hächn. Da owalaf weascht a "Nossfejder Achn" gnonnt und durchziachts Nossfejdertoi, in dem aa Sportgoschdeina ligt. In da Nachand vo Beck'stoa bijt da Fluss d' bekonntn Wossafej "Kessse-, Bärn-" und "Schleierfoi", sowia de direkt im Orschtszentrum vo Boud Goschdei ligatn Goschdeina Wossafej mid ner Hächn vo 85 und 63 m. Im Bereich vo Goschdeina zwischn da Mindung vom "Poifnerbouch" und da Ortschoft Boud Bruck fliasst de Goschdeina Achn in oaner Schluchtstreckan. Am Toiend ligt da "Klommpouss", a Klomm, de d' Stoaestufm ins deitlich tiafer ligande Soizachtoi durchbricht. Bei Lend im Pinzgau mindt in da Goschdei ins Soizachtoi und de Goschdeina Achn ois Zuabringer in d' Soizach.
Bei Hofgoschdei betrougg d' mittlerne Durchflussmeng vo da Goschdeina Achn 9,9 m³/Sek. Si is durch d' Krouftwerksgruppm Goschdeinatoi vo da Soizburg AG daschlossn.
Schlierseer Bauerntheater

Des Schlierseer Bauerntheater wor des easchte bayrische Bauantheata.
De Theatagruppm is 1892 vom Dreher Konrad und vom Terofal Xaverl grindt worn. Nochn Entwurf vom Mingara Architektn Emanuel von Seidl is no im sejm Joar a Theatergebaide earichtet worn.
A bsondara Hehpunkt in da Gschicht vom "Schlierseer Bauerntheater" wor de Amerika-Tournee vo 1895 mit an Auftritt in da Metropolitan Opera z New York.
Im Unterschied zu andan Theatern san beim Schlierseer Bauerntheater koane Berufsschauspuila auftretn, sondan oafache, aba talentiate Metzger, Tischler, Wiatsleit, Stubmmadln, Bauern etc. De Stodleit san kema, ums wohre Landlebn z dalebn. Bsonders beliabt worn de Bauernstickln "Der Hergottschnitzer von Ammergau" und "Die Zwiderwurzen".
Toppmkorsee

Da Toppmkorsee, oder aa Touppmkoursee, (Hochdeitsch: Tappenkarsee) is a gresserner Gebiagssee auf'm Gebit vo da Gmoa Kloaourl, im Pognau, Soizburga Lond in de Rodstouder Tauern auf za. 1.762 m Seeheechn. Er weascht duachn Kloaourlbouch mid Frischwossa vasorgt und bsitzt a hervurrougande Wossaqualität.
Wondarungan.
Da Toppmkorsee is a beliabts Gebit fir Wonderungan, Bergturn und Schiturn. Am oafochstn daraichbour is da See iwer Kloaourl und em Jaagersee. Wondarer glongan mi'm Bus oder Auto bis zan Parkbloutz Schwooboim. Bai ner etwoa zwoastinding Wondarung wern ebber 700 Hächnmeeter iwerwundn, bis da Toppmkorsee dagloung weascht und se as herrliche See- und Bergpanorama daeffnat. Im Summer gibs am See zwoa bewirtschoftate Hittna, de "Toppmkorseeoim" direkt am Seeuafer und za. a hoibstindige Wondarung waider d' "Toppmkorseehittn", de an etler Meter owerhoib vom See ligg und auf dera ma aa iwernouchtn ko. De Zwoo-Seen-Wondarung vom Jaagersee bis zan Toppmkorsee is vuaoim ba Familien mid Kinder beliab. Vom Toppmkorsee auf daeffnand se waiderne Turnmeeglichkaitn fir Bergstaiger.
Weng seiner hervurrogandn Wossaqualität und da doudamid vabundanen Aignung ois Fischgwässer, hom se beraits de Soizburga Firschterzbischef d' Fisch vom Toppmkorsee und vom Jaagersee bringa lossn, um eanare Gäst doudamid zan bewirschtn.
D' Saaga vom „Tatzlwurm“.
Auf'm Toppmkor, am Berg im Kloaourlertoi ligt a sumpfige Berglaa, s Wurmfejd gnonnt. Dou hod oast amoi a grosser Lindwurm (da Tatzlwurm) gleeb, der unter de Vicherherdn vij Unhoae ogrichtt houd. De Kloaourler Wijd- und Fischliafarantn vom Soizburga Erschzbischof homd a Kuahaut mid Moos ausgstopft, dasss ner Kua änlich gschaut houd und homd an da Stej vom Moong a Packai Zindpuifer aiche do. Den Keeder homds ouft donn in See aiche ghaut und es houd nid long daueascht bis da Tatzlwurm de Kua dagneisst houd. Er houd se glai auf'm Keeder zuachegstirzt und houd de Kua vaschlungan, ois wia wonns ebber gour a kloana Goowebissn gwesn warad. Oisdonn houd se d' Wirkung vom Zindpuifer gejtad gmocht und a Explosion houds Ungehaier umbroucht und Bevejkarung is vo ner grossn Sorg befrait woun.
In ner ondern Version vo da Saaga houd da Tatzlwurm oierdings nid za da Gänzn vanichtt wern kenna. Es hoasst, er houd se decht glai in d' Tiafm vom See zruckezong und durchs Entwischn vom Wurm is no mera Unhoae vabundn. De Foing richtn se schliasslich geeng d' Toibewooner, wai da Tatzlwurm unoulässig an da Fejswond noug bis de durchebricht, s Wossa schliasslich Toiweaschts rinnt und as Kloaourlertoi waidhi iwerschwemmt weascht.
In ner kindergrechtn und weniger bluadrinsting Version weascht vom „Tatzlwurmbaby im Toppmkorsee“ berichtt, des oschauschaich is und se netta kurschz und sejtn an da Wossaowerflächn zoag. As Tatzlwurmbaby soid dunke (dunkebrau bis schworschz) sei und an blaun zacktn Komm am Ruckn troung.
Abdullah Öcalan

Abdullah Öcalan (ma schpricht "Ödschalan"; geburn am 4. Aprü 1949 in Halfeti Provinz Sanliurfa, Tiakei) is oa Kuardischa Fihrer und ehemoliger Vursitzender der PKK vo derer ihrer Gründung im Joare 1978 bis hi zu derer ihrer Umbenennung 2002. 1999 is da Ödschalan weng Hochvarot und Büdung vo oaner terroristischen Vaoanigung, Raub, Mord und Schprengschtoffaunschläg zum Tode vaurtööt wurn. Weng da Aufhebung vo da Todesschtrof in Friedenszeiten im Joare 2002 is af lebenslängli gändert wurn. Da Ödschalan is imma nu a Idoi fir vüle Kurdischnozionole und Kämpfer fir oan kurdischen Schtoot. Deshoib wird a oftmois "serok" gnaunt - des hoaßt Fihrer.
Pettau

Pettau (windisch: Ptuj) is oa Stod in Slowenien. Si is de öideste Stodgmoa in Slowenien und hot zirka 24.000 Eihwohna.
Eadkund.
Pettau liegt in da windischen Region Untasteiamoak ("Untersteiermark") on der Drau, 25 km drauobwärts vo Marburg.
Gschicht.
Des heidige Stodgebiet wor scho in da Jungstoazeit besiedelt. Bedeitend is Pettau owa eascht im remischen Reich wurn. 
Nochan easchtn Wödkriag is Pettau (genau wie de gaunze Krain und de Unteaschteiermork) zum Känigreich der Serben, Krowoden und Slowenen kema.
Partnerstädt.
Partnerstädt vo Pettau sant:
Karamanen

De Karamanen ("Karamanlı") worn Tiaken vo krischtlich-ortodoxn Glaubm.
Sie worn in Anadolien aunsässi und sant durchn griechisch-tiakischen Bevökerungsaustausch ausm Joar 1922 noch Griachaland vatriem wurn, obwoi se Tiaken wurn. Owa daumois hod jeda Moslem ois Tiak gödn, und jeda Griachisch-Ortodoxe ois Griach, und darum sant de emfois vatriem wurn.
Schproch.
De Karamoner haum genaso wia de muslimischen Tiaken tiakisch gredt. Eaner schbeziöle Mundort wird af Tiakisch "Karamanlı Türkçesi" gnaunt, wos so vü wia "Karamonatiakisch" hoaßt. Da nur mehr weng so diese griachisch-ortodoxen Tiaken in de middelanadolischen Deafer wohnt, is eana Mundort vam Ausschterm bedroht.